คือผมมีอาการ ปวดปัสสาวะบ่อย ปวดหลังแบบเสียวๆ หน่วงๆ และปัสสาวะมีฟองในตอนเช้าครับ และในตอนกลางคืนมักจะลุกขึ้นมาปัสสาวะ ในเวลาตี4-5 ตลอด 1 ครั้ง ไปตรวจปัสสาวะที่รพ.มาแล้วผลออกมาปกติคับ
สวัสดีค่ะปริมาณปัสสาวะขึ้นกับหลายปัจจัย การดื่มน้ำมาก ดื่มแอลกอฮอล์มากหรือเครื่องดื่มที่มีคาเฟอีนมาก และปริมาณของปัสสาวะมักจะมากตามด้วย นอกจากนี้ยังอาจเกิดได้จากโรคต่าง ๆ เช่นการติดเชื้อในทางเดินปัสสาวะโรคเบาหวาน โรคเบาจืด กระเพาะปัสสาวะบีบตัวไวเกิน มีนิ่วหรือก้อนเนื้อในทางเดินปัสสาวะ ต่อมลูกหมากโต นอกจากนี้ หากมีความเครียด ความวิตกกังวลสูง ก็จะทำให้มีอาการปัสสาวะบ่อยได้เช่นกันในกรณีนี้เคยได้ตรวจปัสสาวะแล้ว และผลปกติดี ก็ไม่น่าเกิดจากการติดเชื้อในทางเดินปัสสาวะ ในเบื้องต้นควรหลีกเลี่ยงการดื่มชา กาแฟ หรือแอลกอฮอล์ หากยังมีอาการผิดปกติแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ